TRUE แจกฟรี! กล่อง TrueID ไม่เก็บรายเดือน ขานรับนโนยาย “อยู่บ้าน หยุดเชื้อ เพื่อชาติ”
TRUE แจกฟรี! กล่อง TrueID ไม่เก็บรายเดือน ขานรับนโนยาย “อยู่บ้าน หยุดเชื้อ เพื่อชาติ”
21 เม.ย. 2563

นายธนภูมิ ภาคย์วิศาล ผู้อำนวยการและหัวหน้าสายงานการพาณิชย์ทรูออนไลน์ บริษัท ทรูคอร์ปอเรชั่น จำกัด (มหาชน) หรือ TRUE กล่าวว่า ด้วยนโยบายของภาครัฐในช่วงวิกฤตโควิด-19 ที่ขอให้ชาวไทย อยู่บ้าน ทำงานที่บ้าน เพื่อหยุดการแพร่ระบาดและลดความเสี่ยงติดเชื้อ กลุ่มทรู ขอเป็นอีกหนึ่งองค์กรที่ร่วมสนับสนุน จึงจัดเตรียมสิทธิพิเศษแทนคำขอบคุณลูกค้าทรูออนไลน์ที่ให้ความร่วมมือเป็นอย่างดีทั้งอยู่บ้าน หยุดเชื้อ เพื่อชาติ และใช้เน็ตทรูออนไลน์ทำงานและเรียนที่บ้านแล้ว ยังควรต้องมีกิจกรรมดีๆ ที่จะทำกันได้ทั้งครอบครัวเพื่อให้การอยู่บ้านในช่วงขณะนี้ไม่น่าเบื่อ
โดยทรูออนไลน์ พร้อมส่งมอบกล่อง TrueID TV ฟรี สำหรับลูกค้าทรูออนไลน์ แพ็คเกจ 599 บาทขึ้นไป และมีอายุการใช้งานมากกว่า 1 ปี ไม่ต้องเสียค่าบริการรายเดือนเพิ่ม เพียงติดต่อขอรับสิทธิ์ที่ทรูช็อปทุกสาขาทั่วประเทศ หรือ โทร 02 700 8000 หรือ www.truemoveh.truecorp.co.th/online-store ตั้งแต่วันนี้ถึง 31 พฤษภาคม 2563
สำหรับ TrueID TV เป็นกล่องแอนดรอยด์ทีวีแท้ กล่องอัจฉริยะ ที่จะเปลี่ยนทีวีเดิมให้เป็นมากกว่าสมาร์ททีวีสามารถดูหนังดังระดับออสการ์ ดูช่องฟรีทีวีมากมาย พร้อมรับชมความบันเทิง แบบออนดีมานด์ ที่สามารถเลือกชมรายการเองได้ ในเวลาที่ต้องการ ทั้งหนังดีและการ์ตูน ฟรีกว่า 1,000 เรื่อง อีกทั้งยังสามารถดูหนังใหม่ที่เพิ่งออกจากโรงภาพยนตร์ได้อีกด้วย เพียงใช้คะแนนทรูพอยท์แลก เริ่มต้นเพียง 219 คะแนน หรือเงินสดเริ่มต้นเพียง 149 บาทเท่านั้น
นอกจากนี้ ยังสามารถรับชม Youtube และ Netfilx แอปพลิเคชั่นสุดฮิต โดยสามารถแสดงภาพจากสมาร์ทโฟนสู่จอทีวี ด้วยระบบ Chromecast และยังค้นหาด้วยเสียงภาษาไทยผ่านรีโมทได้อีกด้วย